Vaskjala–Ülemiste kanal

Vaskjala–Ülemiste kanal (ka Pirita–Ülemiste kanal) on kanal Harjumaal Rae vallas ja Tallinnas. Kanal saab alguse Vaskjala veehoidlast ning lõpeb Ülemiste järves. Kanal on osa Tallinna veevarustussüsteemist.

Kanali pikkus on 10,8 km, valgala pindala on 28,6 km².

 Ajalugu 
Veepuuduse leevendamiseks võeti aastal 1922 kasutusele Pirita jõe vesi 10,5 km pikkuse Pirita-Ülemiste kanali ja Pirita jõe ääres paiknenud pumbamaja abil. Pärast kanali rekonstrueerimist ja Vaskjala hüdrosõlme (pais-regulaatori) rajamist aastal 1970 oli võimalik vee isevoolne suunamine Ülemiste järve kuni 6 m³/s.Pealinna veevarustus: minevik ja tänapäev Eesti Loodus / Tiia Pedusaar, Arvo Järvet

 Viited 

Kategooria:Eesti kanalid
Kategooria:Rae vald
Kategooria:Tallinna veekogud